《天马山庄纪兴奉怀马君 其一》
明代·朱浙

岁月焉知汉与秦，桃花开遍武陵春。仙源莫只在平地，圣世还须有逸民。

莽莽丘园三亩宅，悠悠云水百年身。疏狂我已无心久，荷蒉从来是异人。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。